Jinja (malmotor)

Jinja er en malmotor for programmeringsspråket Python. Den ligner på malmotoren Django, men har Python-lignende uttrykk og sikrer at malene evalueres i en sandkasse. Det er et tekstbasert malspråk, og kan derfor brukes til å generere enhver type oppmerking samt kildekode, og er godt egnet for tekstbasert versjonskontroll.

Jinja-malmotoren gjør det mulig å tilpasse tagger, filtre (for å formatere eller transfomere verdier), tester (for å evaluere tilstander) og globale variabler. I motsetning til Django tillater Jinja å kalle funksjoner med argumenter på objekter. Jinja er standard malmotor for webrammeverket Flask, og brukes også av Ansible, Trac og Salt. Jinja brukes også til å lage SQL-makroer, for eksempel for bruk med dbt.

Syntaks 
Syntaksen for å lage et filter i Jinja er en vertikal strek (|), for eksempel {{variable|filter}}. Et variabel kan ha flere filtre, for eksempel {{variable|filter|filter}}).

Syntaksen for å lage en test i Jinja er nøkkelordet is samt betingelsene for å evaluere validiteten til en test, som for eksempel {% if variable is divisibleby 10 %}do something{% endif %}).

Referanser 

Fri programvare
Skriptspråk